
ВЪПРОСИ И ОТГОВОРИ ПО ПРОЦЕДУРА

№ BG161PO003-1.1.05 „Разработване на иновации от стартиращи предприятия"
ОТГОВОР НА ВЪПРОС № 72,  

ПОЛУЧЕН НА 17.09.2011 г.   
И ПУБЛИКУВАН НА 29.09.2011 г.
ВЪПРОС № 72 
Здравейте, 

Въпросът ми е по процедура номер BG161PO003-1.1.05 „Разработване на иновации от стартиращи предприятия”.

Кога ще бъдат обявени резултатите от предварителния подбор за втора конкурсна сесия с краен срок за подаване на предложения 10.05.2011?

Всички срокове обявени в насоките за кандидатстване вече изтекоха, а ние не сме получили нито отказ нито покана за подаване на пълния комплект документи.  

Поздрави

Alexander Gaydardzhiev

17.09.2011 г. 

ОТГОВОР № 72 
В рамките на втората сесия за подбор на проекти по процедурата с краен срок 10 май 2011 г. са постъпили общо 66 проектни предложения. Със Заповед на Ръководителя на Договарящия орган по ОП „Конкурентоспособност” (Изпълнителна агенция за насърчаване на малките и средните предприятия) е сформирана оценителна комисия по процедурата, като към настоящия момент проектните предложения, получени по тази сесия, са в процес на оценка. 

Следва да имате предвид, че оценката на проектните предложения, постъпили в рамките на съответната сесия, се извършва в срок до 3 месеца от датата на изтичане на съответната сесия за набиране на проектни предложения. 

Съгласно чл. 27, ал. 1 от ПМС № 121/31.05.2007 г. в срок до 10 работни дни след като получи доклада на Оценителната комисия от оценката на проектните предложения, постъпили и оценени през съответната сесия, Ръководителят на ДО взема мотивирано решение за:

- одобряване на доклада и предоставяне на безвъзмездна финансова помощ по предложените проекти;

-  връщане на доклада за преразглеждане, като посочва основанията за това;

- отхвърляне на доклада и прекратяване на процедурата, като посочва основанията за това.

В срок от 15 работни дни от издаването на решението за предоставяне на безвъзмездна финансова помощ ДО уведомява писмено кандидатите за резултатите от оценката.

Допълнително, следва да имате предвид, че съгласно чл. 16, ал.1 от ПМС 121/31.05.2011 г. кандидатите могат да искат разяснения във връзка с процедурата за предоставяне на безвъзмездна финансова помощ преди представяне на проектните си предложения. 

